
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 186 

29 Αυγούστου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 77 
Τροποποίηση διατάξεων του Π. Δ/τος 210/1992 «Κωδι¬ 
κοποίηση διατάξεων Προεδρικών Διαταγμάτων του 
Κανονισμού Εσωτερικής Υπηρεσίας του Πυροσβε¬ 
στικού Σώματος» (Α' 99). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των περ. α' και στ' της παραγράφου 1 του άρθρου 
11 του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό αντικαταστάθηκε 
με την παράγραφο 1 του άρθρου 1 του Ν. 1590/1986 
(Α' 49). 

β. Της παραγράφου 2 του άρθρου 1 του Ν. 1590/1986 
(Α' 49) «Τροποποίηση διατάξεων του Ν. 1481/1984 (Α' 152) 
«Οργανισμός Υπουργείου Δημόσιας Τάξης» και άλλες 
διατάξεις». 

γ. Της παραγράφου 1 του άρθρου 28 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

δ. Του Π.Δ. 184/2009 «Σύσταση Υπουργείου Προστα¬ 
σίας του Πολίτη και καθορισμός των αρμοδιοτήτων 
του» (Α' 213). 

ε. Του Π.Δ. 89/2010 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 154). 

στ. Της υπ’ αριθ. 7004/3/52/21-10-2010 κοινής απόφασης 
Πρωθυπουργού και Υπουργού Προστασίας του Πολίτη 
«Ανάθεση αρμοδιοτήτων στον Υφυπουργό Προστασίας 
του Πολίτη Εμμανουήλ Όθωνα» (Β' 1682). 

ζ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το Π.Δ. 63/2005 (Α' 98). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την υπ’ αριθ. 182/2011 γνωμοδότηση του Συμβουλίου 
της Επικράτειας, μετά από πρόταση του Υφυπουργού 
Προστασίας του Πολίτη, αποφασίζουμε: 

Άρθρο 1 

Μετά το άρθρο 31 του Π.Δ. 210/1992 (άρθρο 29 του 
Π.Δ. 8/1991), προστίθεται άρθρο 31Α ως εξής: 


«Άρθρο 31Α 

Καθήκοντα οδηγών δικύκλων 

1. Ως οδηγοί πυροσβεστικών δικύκλων ορίζονται υπάλ¬ 
ληλοι του πυροσβεστικού προσωπικού μέχρι και το βαθ¬ 
μό του Πυρονόμου. 

2. Οι οδηγοί πυροσβεστικών δικύκλων πραγματοποι¬ 
ούν περιπολίες σε δάση και δασικές εκτάσεις κατά τους 
θερινούς μήνες του έτους στα πλαίσια της υλοποίησης 
του επιχειρησιακού σχεδιασμού του Πυροσβεστικού 
Σώματος κατά το μέρος που αφορά την επιτήρηση 
των δασών και των δασικών εκτάσεων με σκοπό τον 
έγκαιρο εντοπισμό εκδήλωσης πυρκαγιών. Πλέον αυτού, 
διατίθενται στους πυροσβεστικούς Σταθμούς ή Υπηρε¬ 
σίες για την εκτέλεση καθηκόντων παροχής βοήθειας 
(ανελκυστήρες). 

3. Καθήκοντά τους είναι ο έγκαιρος εντοπισμός εστιών 
πυρκαγιάς και η άμεση ενημέρωση του Επιχειρησιακού 
Κέντρου του Πυροσβεστικού Σώματος, η πραγματο¬ 
ποίηση πρώτης επέμβασης εφόσον αυτό είναι εφικτό 
λαμβάνοντας υπόψη το μέγεθος και την έκταση της 
πυρκαγιάς και τα διαθέσιμα πυροσβεστικά μέσα, η σύ¬ 
ντομη και πρόσφορη κατεύθυνση των πυροσβεστικών 
οχημάτων στον τόπο του συμβάντος, η παροχή πληρο¬ 
φοριών στους επικεφαλής αναφορικά με την έναρξη και 
την εξέλιξη της πυρκαγιάς και η ενημέρωση και παροχή 
συστάσεων σε άτομα κινούμενα σε δάση και δασικές 
εκτάσεις κατά τη θερινή περίοδο του έτους αναφορικά 
με τους κινδύνους εκδήλωσης πυρκαγιάς. 

4. Σε περίπτωση συμβάντων, τίθενται υπό τις διαταγές 
του επικεφαλής ο οποίος δύναται να τους χρησιμοποιεί 
για τη συνεχή άντληση πληροφοριών αναφορικά με την 
εξέλιξη του συμβάντος καθώς και για την εκτέλεση 
επικουρικών εργασιών, σχετικών με το επιχειρησιακό 
έργο. 

5. Υποχρεούνται να φέρουν πλήρη ατομικό προστα¬ 
τευτικό εξοπλισμό, κατάλληλο για οδήγηση δικύκλου, να 
λαμβάνουν όλα τα απαραίτητα μέτρα και προφυλάξεις 
κατά τις μετακινήσεις τους εντός του τομέα ευθύνης και 
να συμμορφώνονται πλήρως με τις διατάξεις του κώδικα 
οδικής κυκλοφορίας.'Εχουν παράλληλα την υποχρέωση 
να επιδεικνύουν την κατάλληλη οδηγική συμπεριφορά 
κατά τη διέλευση τους από δρόμους μη ασφαλτοστρω¬ 
μένους εντός των δασών και δασικών εκτάσεων. 

6. Οι οδηγοί πυροσβεστικών δικύκλων πέραν των ανα- 
φερόμενων στις προηγούμενες παραγράφους υποχρε- 

ώσεων, έχουν και όλες τις υποχρεώσεις του άρθρου 
31 του παρόντος διατάγματος προσαρμοζόμενες στις 
ιδιαιτερότητες ως προς τη χρήση και τη συντήρηση 
των συγκεκριμένων οχημάτων. 

Αρθρο 2 

Η παράγραφος 1 του άρθρου 27 του Π.Δ. 210/1992 
(άρθρο 24 του π.δ. 8/1991) όπως τροποποιήθηκε με την 
παρ. 3 του άρθρου 2 του Π.Δ. 45/1998 (Α' 44) και την 
παράγραφο 4 του άρθρου 4 του Π.Δ. 168/2003 (Α' 137), 
αντικαθίσταται ως εξής: 

«Ως Αξιωματικός Υπηρεσίας φυλακής δύναται να ορί¬ 
ζεται αξιωματικός Γενικών Καθηκόντων μέχρι και το 
βαθμό του Πυραγού και σε περίπτωση κωλύματος ή 
ελλείψεως αυτού, ο αρχαιότερος Πυρονόμος ή Υπαξιω- 
ματικός της φυλακής. Στους Λιμενικούς Πυροσβεστικούς 
Σταθμούς ειδικότερα, ως Αξιωματικός Υπηρεσίας ορί¬ 
ζεται ο αρχαιότερος αξιωματικός Ειδικών Καθηκόντων 


κάθε φυλακής. Ο Αξιωματικός Υπηρεσίας εκτελεί τα 
καθήκοντα του βάσει των οριζομένων στην ισχύουσα 
νομοθεσία για το Πυροσβεστικό Σώμα». 

Αρθρο 3 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Λευκάδα, 18 Αυγούστου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ 

ΕΜΜΑΝΟΥΗΛ ΟΘΩΝΑΣ 

